Bazilika Zosnutia presvätej Bohorodičky

Bazilika Zosnutia presvätej Bohorodičky v Ľutine je najstaršia gréckokatolícka bazilika minor na Slovensku. Po zjaveniach svätého Mikuláša Divotvorcu v roku 1851, pri ktorých svätec daroval Zuzane Feketovej mariánsku ikonu, sa Ľutina stala najväčším gréckokatolíckym mariánskym pútnickým miestom na Slovensku. Dovtedy patrila Ľutina do hanigovskej farnosti, ale následne sa fara presťahovala do Ľutiny. Pôvodne bol v dedine drevený chrám. Časom prestal vyhovovať a v roku 1908 bol dokončený nový kamenný chrám. Krátko pred jeho dokončením pôvodný drevený chrám zhorel. Po obnove gréckokatolíckej cirkvi v roku 1968 sa každoročne počet pútnikov zvyšoval. Na záver mariánskeho roku 1988 na púti ordinár Ján Hirka prečítal apoštolské breve, ktorým rímsky pápež Ján Pavol II. povýšil ľutinský chrám a priľahlé objekty na baziliku minor. Hlavná púť je pri príležitosti sviatku Zosnutia presvätej Bohorodičky, ktorý pripadá na 15. augusta. Referencie Iné projekty Commons ponúka multimediálne súbory na tému Bazilika Zosnutia presvätej Bohorodičky Externé odkazy Bazilika Ľutina